cy en en en en en en en en uk en en es es es en en fr cy cy fi en cy en cy cy cy cy cy cy cy cy cy cy cy cy cy cy de cy en en cy cy cy cy en en es es es en en cy en en en en en en en es es es en en en en en en en es es es en en en en en en en en en en fr ko cy cy en en en en fi en
Cystadleuaeth Ymestyn Ysgrifennu Ffuglen Ddigidol
Opening Up Digital Fiction Writing Competition
Annual competition for fiction written on and for digital devices.
Dyddiad cau'r gystadleuaeth: 15 Mawrth 2018
Cyhoeddi'r enillwyr: 31 Gorffennaf 2018
Gyflwyno eich cais yma.
Derbynnir ceisiadau yn Saesneg neu yn Gymraeg.
Mae Wonderbox Publishing, ar y cyd â Phrifysgol Bangor, yn noddi'r ail gystadleuaeth flynyddol i ddarganfod y ffuglen ddigidol "boblogaidd" orau: ffuglen ddigidol sy'n apelio i gynulleidfaoedd prif ffrwd.
Gweler enillwyr y llynedd yma!
Mae ffuglen ddigidol yn ffuglen a ysgrifennir i gael ei darllen/chwarae ar ddyfeisiadau digidol. Yn bwysicach, mae ffuglen ddigidol yn wahanol i e-lyfrau. Yn hytrach na bod yn fersiwn ddigidol o nofel brintiedig, mae ffuglen ddigidol "wedi'i geni'n ddigidol" - hynny yw, byddai'n colli rhywbeth ar ei ffurf a/neu ystyr os caiff ei symud o'r cyfrwng digidol.
Er enghraifft, gall gynnwys hypergysylltiadau, delweddau sy'n symud, gemau bach neu effeithiau sain. Mewn sawl ffuglen ddigidol, mae gan y darllenydd swyddogaeth o ran adeiladu'r naratif, naill ai drwy ddewis hypergysylltiadau neu drwy reoli taith cymeriad drwy fyd y stori. Felly gyda ffuglen ddigidol mae angen i'r darllenydd ryngweithio gyda'r naratif drwy gydol y profiad darllen. Gall enghreifftiau o wahanol fathau o ffuglen ddigidol gynnwys hypergysylltiadau, gemau antur-testun, storïau amlgyfrwng, fideo rhyngweithiol, gemau llenyddol a rhai rhaglenni symudol.
Gweler ein canllaw Adnoddau Ffuglen Ddigidol yma.
Nid oes unrhyw gyfyngiadau o ran y mathau o feddalwedd y gallwch eu defnyddio i gynhyrchu ffuglen ddigidol; mae popeth yn cynnwys HTML, Adobe Flash, Inform7, Twine, YouTube, Twitter, ac eraill wedi eu defnyddio i wneud ffuglenni digidol. Ar gyfer y gystadleuaeth, cyflwynwch gysylltiadau neu ffeiliau sydd ar gael yn agored ar unrhyw gyfrifiadur (Mac neu PC), ac a fydd yn rhedeg mewn porwr gwe.
Mae Wonderbox Publishing yn fenter cyhoeddi newydd sy'n ceisio darparu lle masnachol i ffuglen ddigidol ac felly mae'r gystadleuaeth Ymestyn Ysgrifennu Ffuglen Ddigidol wedi ei chynllunio i ehangu'r nifer sy'n darllen ffuglen ddigidol fel eu bod yn cynnwys rhan ehangach o'r cyhoedd. Felly er bod y gystadleuaeth yn agored i bob awdur (newydd a phrofiadol) ac i bob math o ffuglen ddigidol, rydym yn chwilio am waith sy'n apelio'n eang i gynulleidfa fawr ac sydd â chytunedd eang gyda llawer o ddyfeisiau.
Ariannir y gystadleuaeth hon trwy Wobr Cyflymu Effaith yr ESRC, mewn partneriaeth â Wonderbox Publishing, Llenyddiaeth Cymru a Jisc Cymru.
Gwobr y Beirniaid - £500
Barn y Bobl - £500
Gwobr yr iaith Gymraeg* - £500
Gwobr Myfyriwr - £500
Stori i Blant - £500
*Gellir cystadlu yn Gymraeg ym mhob un o'r categorïau.
Bydd yr enillwyr yn derbyn gwobr ariannol, a chyfle i gyhoeddi gyda Wonderbox Publishing.
Bydd rhagor o wybodaeth am y gystadleuaeth i'w chael yma cyn hir a tanysgrifio i ddiweddariadau.
Ydych chi'n barod i anfon eich gwaith? Cliciwch yma!
Labels: Cymraeg Cystadleuaeth Ymestyn
2018 Shortlist - Open for Voting for People's Choice!
2018 Winners of the Opening Up Digital Fiction Competition Announced!